Bdew jingħataw l-ewwel dożi tal-vaċċin ta' Oxford u AstraZeneca hekk kif ir-Renju Unit qed imexxi l'quddiem il-proċess ta' tlaqqim sabiex jindirizza ż-żieda fil-każijiet li esperjenza fl-aħħar ġimgħat. Aktar minn nofs miljun doża tal-vaċċin jinsabu lesti għall-użu. Is-segretarju tas-saħħa ddeskriva dan bħala mument kruċjali fil-ġlieda tar-Renju Unit kontra l-virus, peress li l-vaċċini se jgħinu biex jitrażżnu l-infezzjonijiet u fl-aħħar mill-aħħar jippermettu li jitneħħew ir-restrizzjonijiet. Iżda l-Prim Ministru Ingliż Boris Johnson wissa regoli aktar stretti li huma meħtieġa fuq medda qasira ta' żmien. Sal-jum tal-Ħadd ġew irreġistrati aktar minn 50,000 każ ġdid ta' Covid-19 fir-Renju Unit għas-sitt jum u dan wassal biex jintalab it-tielet lockdown nazzjonali fl-Ingilterra. L-Irlanda ta' Fuq u Wales jinsabu taħt lockdown, filwaqt li l-kabinett Skoċċiż mistenni jiltaqa' sabiex jikkunsidraw aktar miżuri imposti.